Այս մեջբերումը սոսկ մի հատված է այն հայտարարությունից, որ արել է Ռուսական համայնքների կոնգրեսը Թուրքիայում ռուսաստանցիների նկատմամբ հաճախակի դարձած հիրավի խտրական վերաբերմունքի կապակցությամբ: Անշուշտ, խնդիրը բնավ էլ չի առնչվում հայերիս եւ հազիվ թե հարկ կա մտնելու մանրամասների մեջ: Ուրիշ հարց է, որ թուրքերը, մտնելով աշխարհի տնտեսապես առավել զարգացած 20 պետությունների շարքի մեջ, հավակնելով աշխարհաշրջանի առաջատար երկրի դերին, իրենց արդեն իրավունք են վերապահում արհամարհական վերաբերմունք ունենալ նույնիսկ այնպիսի տերության քաղաքացիների նկատմամբ, ինչպիսին Ռուսաստանն է: